ডেঙ্গি নিয়ে জেলাশাসকদের একগুচ্ছ নির্দেশ মুখ্য়সচিবের

কলকাতা: ‘আমাদের পাড়া আমাদের সমাধান’ নিয়ে ভার্চুয়াল বৈঠক করলেন মুখ্যসচিব মনোজ পন্থ (Chief Secretary Manoj Pant)। সেই বৈঠকে একগুচ্ছ নির্দেশিকা জারি করা হয়েছে বলে নবান্ন সূত্রে খবর। বিকেল সাড়ে পাঁচটা থেকে জেলাশাসকদের নিয়ে ভার্চুয়াল বৈঠক ( Virtual Meeting) মুখ্যসচিবের। এর আগেও মুখ্য সচিব মনোজ পন্থকে মুখ্যমন্ত্রীর এই প্রকল্প নিয়ে সক্রিয় থাকতে দেখা গেছে। সেই সময়ও তিনি নির্দেশ দিয়েছিলেন, প্রচারে কোনও ঘাটতি রাখা যাবে না। মানুষকে জানাতে হবে, কোথায়, কখন, কবে এই শিবিরের আয়োজন করা হচ্ছে। যাতে এলাকার মানুষের কাছে সঠিকভাবে তৎপরতার সঙ্গে পরিষেবা পৌঁছে দেওয়া যায়। এবারেও একগুচ্ছ নির্দেশ দিলেন মুখ্যসচিব।

মুখ্যমন্ত্রীর ঘোষণা মতোই ‘আমাদের পাড়া আমাদের কর্মসূচি’ জোর কদমে চলছে। এদিনের বৈঠকে জানানও হয়েছে, রাজ্যের কয়েকটি জায়গায় ডেঙ্গি সংক্রমণ বাড়তে থাকায় উদ্বিগ্ন নবান্ন। সেই কারণে “আমাদের পাড়া আমাদের সমাধান” ক্যাম্প গুলিতে ডেঙ্গি, ম্যালেরিয়া নিয়ে সচেতনতামূলক শিবির করতে হবে। মুর্শিদাবাদ, জলপাইগুড়ির নাগরাকাটা, উত্তর ২৪ পরগনা, মালদা, বীরভূম, হাওড়া, হুগলি এই জেলাগুলিতে ডেঙ্গি সংক্রমণ বাড়ছে। স্বাস্থ্য দপ্তরের রিপোর্টেই এমন তথ্য উঠে এসেছে। আসানসোল মিউনিসিপাল কর্পোরেশন,বিধাননগর মিউনিসিপাল কর্পোরেশন এলাকাতেও বাড়ছে ডেঙ্গি সংক্রমণ। পুজোর আগেই প্রয়োজনীয় সব পদক্ষেপ সেরে ফেলতে হবে। পরিষ্কার পরিচ্ছন্ন রাখার জন্য বিশেষ ড্রাইভ করতে হবে। প্রয়োজনে পায়ে হেঁটে হেঁটে পরিষ্কার করুন। যে অঞ্চল গুলিতে ডেঙ্গি সংক্রমণ বাড়ছে সেই অঞ্চল গুলিকে চিহ্নিত করুন। তাহলে মোকাবিলা করতে আরও সহজ হবে। জেলাশাসক ও স্বাস্থ্য দফতরের আধিকারিকদের নির্দেশ মুখ্য সচিবের।

আরও পড়ুন: আরজি কর কাণ্ডে সুদীপ্ত রায়ের বাড়িতে সিবিআই হানা

উল্লেখ্য, সম্প্রতি সাধারণ মানুষের সুবিধার্থে রাজ্যের মুখ্যমন্ত্রী শুরু করেছেন নয়া প্রকল্প ‘আমাদের পাড়া আমাদের সমাধান’। মুখ্যমন্ত্রীর ঘোষণা মতো স্থানীয় মানুষ তাদের এলাকায় কর্মসূচিতে গিয়ে নিজেদের সমস্যা কথা জানাবে, সেই অনুযায়ী অগ্রাধিকার ভিত্তিতে কাজ হবে। তবে মুখ্যমন্ত্রীর এই কর্মসূচি নিয়ে বিরোধীদের বক্তব্য, নির্বাচনের মুখে ভোট বাক্স ভরাতেই নয়া কৌশল নিয়েছে রাজ্যের শাসক দল। তবে এই সমস্ত কটাক্ষ উড়িয়ে দিয়ে রাজ্যের শাসক দল জানিয়েছে, মানুষের প্রয়োজনের কথা ভেবেই তাদের এই কর্মসূচি, সব কিছুতেই রাজনৈতিক কৌশল দাগিয়ে দেওয়া যায় না।

দেখুন খবর: