রবিবার এসএসসি, জেলাশাসকদের নিয়ে বৈঠকে একগুচ্ছ নির্দেশিকা মুখ্যসচিবের

কলকাতা: বিকেল চারটে থেকে জেলাশাসকদের নিয়ে উচ্চ পর্যায়ের জরুরী বৈঠক মুখ্যসচিবের (Chief Secretary)। জেলাশাসকদের বৈঠকে একগুচ্ছ নির্দেশ মুখ্যসচিবের। একাধিক ইস্যুর পাশাপাশি রবিবার এসএসসির লিখিত পরীক্ষা (SSC recruitment) নিয়োগ বৈঠকে আলোচনা করেন মুখ্যসচিব। জেলা প্রশাসনকে দায়িত্ব নিয়েই পরীক্ষা পরিচালনা করতে হবে।

৯ বছর পর রাজ্যে এসএসসি পরীক্ষা। আগামী ৭ সেপ্টেম্বর রবিবার নবম-দশম শ্রেনীর শিক্ষক নিয়োগ পরীক্ষা (SSC recruitment)। ১৪ সেপ্টেম্বর একাদশ-দ্বাদশ শ্রেণীর শিক্ষক নিয়োগ পরীক্ষা। এবার জেলাশাসকদের বৈঠকে নির্দেশ মুখ্য সচিবের। “প্রত্যেকটি জেলায় জেলাশাসকদের দায়িত্ব নিয়ে পরীক্ষা পরিচালনা করতে হবে। এসএসসির গাইডলাইন মেনে পরীক্ষা করতে হবে। রাস্তায় থেকে প্রশাসনকে সজাগ থাকতে হবে।”

আরও পড়ুন: ৯ বছর পর রাজ্যে এসএসসি পরীক্ষা, কী কী পদক্ষেপ?

নবান্ন সূত্রে খবর, এদিনের বৈঠকে কোনও জেলা থেকে কোনও অসুবিধা হচ্ছে নাকি সেই সম্পর্কে বিস্তারিত তথ্য নেন মুখ্যসচিব। বৈঠকে স্কুল সার্ভিস কমিশনের চেয়ারম্যান ও স্কুল শিক্ষা দপ্তরের আধিকারিকরাও ছিলেন।

দেখুন খবর: